CELEX: 32020D0759
Language: hr
Date: 2020-06-08 00:00:00
Title: Provedbena odluka Komisije (EU) 2020/759 оd 8. lipnja 2020. o izmjeni Provedbene odluke (EU) 2016/588 kako bi se obuhvatila upotreba 12-voltnih učinkovitih alternatora u osobnim automobilima koji mogu raditi na određena alternativna goriva (Tekst značajan za EGP)

9.6.2020   
               
               
                  HR
               
               
                  Službeni list Europske unije
               
               
                  L 179/13
               
            
         PROVEDBENA ODLUKA KOMISIJE (EU) 2020/759
         оd 8. lipnja 2020.
         o izmjeni Provedbene odluke (EU) 2016/588 kako bi se obuhvatila upotreba 12-voltnih učinkovitih alternatora u osobnim automobilima koji mogu raditi na određena alternativna goriva
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/631 Europskog parlamenta i Vijeća od 17. travnja 2019. o utvrđivanju standardnih vrijednosti emisija CO2 za nove osobne automobile i za nova laka gospodarska vozila te o stavljanju izvan snage uredbi (EZ) br. 443/2009 i (EU) br. 510/2011 (1), a posebno njezin članak 11. stavak 4.,
         budući da:
         
                     (1)
                  
                  
                     Proizvođači ŠKODA AUTO a.s, FORD-Werke GmbH, Groupe RENAULT, FCA Italy S.p.A., SEAT S.A., Volkswagen AG, Automobiles Citroen, Automobiles Peugeot, PSA Automobiles SA i OPEL Automobile GmbH podnijeli su 17. listopada 2019. u skladu s člankom 12.a Provedbene uredbe Komisije (EU) br. 725/2011 (2) zajednički zahtjev za izmjenu Provedbene odluke Komisije (EU) 2016/588 (3) kako bi se proširilo odobrenje inovativne tehnologije za njezinu upotrebu u osobnim automobilima koji mogu raditi na određena alternativna goriva.
                  
               
                     (2)
                  
                  
                     Konkretno, podnositelji zahtjeva zatražili su da se, zbog sve većeg udjela osobnih automobila koji mogu raditi na ukapljeni naftni plin (UNP) ili stlačeni prirodni plin (SPP), područjem primjene Provedbene odluke (EU) 2016/588 obuhvati i uporaba 12-voltnih učinkovitih alternatora u takvim vozilima te da se u skladu s tim prilagode neki čimbenici u ispitnoj metodologiji.
                  
               
                     (3)
                  
                  
                     Komisija je ocijenila zahtjev u skladu s člankom 11. Uredbe (EU) 2019/631, Provedbenom uredbom (EU) br. 725/2011 te Tehničkim smjernicama za pripremu zahtjeva za odobrenje inovativnih tehnologija u skladu s Uredbom (EZ) br. 443/2009 Europskog parlamenta i Vijeća (4) (verzija iz srpnja 2018.) (5). Zahtjev je opravdan u odnosu na vozila na UNP i SPP, a minimalna učinkovitost potrebna za 12-voltni učinkoviti alternator za uporabu u takvim vozilima trebala bi se stoga prilagoditi kako bi se uzela u obzir uporaba te inovativne tehnologije u vozilima koja mogu raditi na ta goriva.
                  
               
                     (4)
                  
                  
                     Usto, zahtjev se smatra primjerenim i dosljednim s ostalim odlukama o odobrenju kako bi se riješilo i pitanje vozila koja mogu raditi na E85. U pogledu takvih vozila trebalo bi posebno razjasniti da, zbog ograničene dostupnosti goriva E85 na tržištu Unije kao cjeline, nije primjereno razlikovati to gorivo od benzina u svrhu određivanja ušteda CO2 ostvarenih upotrebom 12-voltnog učinkovitog alternatora.
                  
               
                     (5)
                  
                  
                     Provedbenu odluku (EU) 2016/588 trebalo bi stoga na odgovarajući način izmijeniti,
                  
               DONIJELA JE OVU ODLUKU:
         
            Članak 1.
            Izmjena
            Provedbena odluka (EU) 2016/588 mijenja se kako slijedi:
            
                        (1)
                     
                     
                        u članku 2. stavku 1. točka (c) zamjenjuje se sljedećim:
                        
                                    „(c)
                                 
                                 
                                    učinkovitost učinkovitog alternatora je barem:
                                    
                                                i.
                                             
                                             
                                                73,8 % za vozila na benzin ili na E85, uz iznimku vozila s turbopunjačem;
                                             
                                          
                                                ii.
                                             
                                             
                                                73,4 % za vozila na benzin ili na E85 s turbopunjačem;
                                             
                                          
                                                iii.
                                             
                                             
                                                74,2 % za vozila na dizel;
                                             
                                          
                                                iv.
                                             
                                             
                                                74,6 % za vozila na ukapljeni naftni plin (UNP), uz iznimku vozila s turbopunjačem;
                                             
                                          
                                                v.
                                             
                                             
                                                74,1 % za vozila na UNP s turbopunjačem;
                                             
                                          
                                                vi.
                                             
                                             
                                                76,3 % za vozila na stlačeni prirodni plin (SPP), uz iznimku vozila s turbopunjačem;
                                             
                                          
                                                vii.
                                             
                                             
                                                75,7 % za vozila na SPP s turbopunjačem.”
                                             
                                          
                              
                  
                        (2)
                     
                     
                        u članku 3. dodaju se sljedeći stavci:
                        
                           „3.   Ako je inovativna tehnologija ugrađena u vozilo s dvije vrste goriva ili s prilagodljivim gorivom, homologacijsko tijelo bilježi uštede CO2 kako slijedi:
                           
                                       (a)
                                    
                                    
                                       za vozila s dvije vrste goriva koja upotrebljavaju benzin i plinovita goriva, vrijednost uštede CO2 u odnosu na UNP ili SPP;
                                    
                                 
                                       (b)
                                    
                                    
                                       za vozila s prilagodljivim gorivom koja upotrebljavaju benzin i E85, vrijednost uštede CO2 u odnosu na benzin.
                                    
                                 
                        
                           4.   Certificirane uštede CO2 zabilježene upućivanjem na oznaku eko-inovacije br. 17 mogu se uzeti u obzir samo pri izračunu prosječnih specifičnih emisija proizvođača do kalendarske godine 2020., uključujući tu godinu.”
                        
                     
                  
                        (3)
                     
                     
                        u Prilogu tablice 2. i 3. zamjenjuju se sljedećim:
                        „Tablica 2.
                        
                        
                           Potrošnja stvarne energije
                        
                        
                                    Vrsta motora
                                 
                                 
                                    Potrošnja stvarne energije (Vpe) [l/kWh]
                                 
                              
                                    benzinski/na E85
                                 
                                 
                                    0,264
                                 
                              
                                    benzinski/na E85 s turbopunjačem
                                 
                                 
                                    0,280
                                 
                              
                                    dizelski
                                 
                                 
                                    0,220
                                 
                              
                                    UNP
                                 
                                 
                                    0,342
                                 
                              
                                    UNP s turbopunjačem
                                 
                                 
                                    0,363
                                 
                              
                                     
                                 
                                 
                                    Potrošnja stvarne energije (Vpe) [m3/kWh]
                                 
                              
                                    SPP (G20)
                                 
                                 
                                    0,259
                                 
                              
                                    SPP (G20) s turbopunjačem
                                 
                                 
                                    0,275
                                 
                              
                           
                        
                           Tablica 3.
                        
                        
                           Faktor konverzije goriva (KF)
                        
                        
                                    Vrsta goriva
                                 
                                 
                                    Faktor konverzije
                                 
                              
                                     
                                 
                                 
                                    [100 g CO2/l]
                                 
                                 
                                    [g CO2/l]
                                 
                              
                                    benzin/E85
                                 
                                 
                                    23,3
                                 
                                 
                                    2 330 
                                 
                              
                                    dizel
                                 
                                 
                                    26,4
                                 
                                 
                                    2 640 
                                 
                              
                                    UNP
                                 
                                 
                                    16,3
                                 
                                 
                                    1 629 
                                 
                              
                                     
                                 
                                 
                                    [100 g CO2/m3]
                                 
                                 
                                    [g CO2/m3]
                                 
                              
                                    SPP (G20)
                                 
                                 
                                    18,0
                                 
                                 
                                    1 795 
                                 
                              
                  
         
            Članak 2.
            Stupanje na snagu
            Ova Odluka stupa na snagu dvadesetog dana od dana objave u Službenom listu Europske unije.
         
         
            Sastavljeno u Bruxellesu 8. lipnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 111, 25.4.2019., str. 13.
         
         
            (2)  Provedbena uredba Komisije (EU) br. 725/2011 od 25. srpnja 2011. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz osobnih automobila sukladno Uredbi (EZ) br. 443/2009 Europskog parlamenta i Vijeća (SL L 194, 26.7.2011., str. 19.).
         
            (3)  Provedbena odluka Komisije (EU) 2016/588 оd 14. travnja 2016. o odobrenju tehnologije upotrijebljene u 12-voltnim učinkovitim alternatorima kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 101, 16.4.2016., str. 25.).
         
            (4)  Uredba (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (SL L 140, 5.6.2009., str, 1.).
         
            (5)  https://circabc.europa.eu/w/browse/f3927eae-29f8-4950-b3b3-d2e700598b52